OpenLLM-France/wikimedia huggingface dataset:
# Lucton

Lucton, Ingalaterrako mendebaldean dagoen herri txiki bat da, Herefordshire konderrian.
2011n 235 biztanle zituen.
* Datuak: Q608753
* Multimedia: Lucton / Q608753
# Lucretia Rudolph Garfield

Lucretia Garfield (1832ko apirilaren 19 – 1918ko martxoaren 14) James Garfield Ameriketako Estatu Batuetako presidentearen emaztea zen. 1881eko martxoaren 4tik bere senarraren erailketa arte, 1881eko irailaren 19an, AEBtako lehen dama izan zen.
* Datuak: Q234261
* Multimedia: Lucretia Garfield / Q234261
# Mail (Paris)

Mail (7), Frantziako Paris hiriburuan dagoen auzo bat da, Bourse (2) barrutian. 1999ko erroldaren arabera 5.783 biztanle zituen.

## Kanpo estekak

* Datuak: Q3413277
* Multimedia: Quartier du Mail / Q3413277
# Mail (Shetland)

Mail, Eskoziako Shetland uhartediko etxalde bat da, Mainland uhartean.

## Kanpo estekak

* Datuak: Q6735662
* Multimedia: Mail, Shetland Islands / Q6735662
# Maila-kurba

Matematikan, maila kurbak bi aldagai askeko funtzioak grafikoki irudikatzeko modu bat da. Bi aldagai askeko funtzioak hiru kartesiar ardatzetan irudikatzen dira, bi aldagai askeetarako eta beste bat mendeko aldagairako. Halatan, funtzio hauek hiru dimentsiotako irudi baten bitartez irudikatzen dira: irudi hauek eskuz eta paperean (bi dimentsioetan, alegia) marraztea zaila denez, maila-kurbak, kartografiako sestra-kurba izenekoen antzera, erabiltzen dira irudi horiek azaltzeko.
$z=f(x,y)\,$ funtzioa irudikatzeko, $z=f(x,y)=k\,$ ekuazioak, k balio ezberdinetarako, irudikatzen dira.

## Kanpo estekak

* Datuak: Q12262856
# Mail Arrouy

Mail Arrouy (eusk. 'mendi gorria') Pirinioaurreko mendia da, 1.251 metrokoa. Mendiko koniko hau Lurbe-Saint-Christau udalerrian dago. Oloroe-Donamaria hornitzen duen Ourtau ibaiaren iturria da.

## Kanpo estekak

* Datuak: Q3278171
# Maila-ertz

Maila-ertza eskailera baten mailaren ertzean jartzen den banda da, orokorrean segurtasuna handitzeko, esaterako, irristadak saihesteko edo eskaileraren mailak nabarmentzeko .

## Ikusi ere

* eskailera
* maila

## Kanpo estekak

* Datuak: Q22909050
# Maila (arkitektura)

Arkitekturan, maila edo eskailera-maila oinak jartzeko eta igotzeko edo jaisteko balio duten eskaileraren elementu horizontaletako bakoitza da.

## Kanpo estekak

* Datuak: Q3289701
# Maiko Nasu

Maiko Nasu (japonieraz: 那須 麻衣子, Nasu Maiko, 1984ko uztailaren 31 -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2009 | 2 | 0 |
| 2010 | 0 | 0 |
| 2011 | 1 | 0 |
| Guztira | 3 | 0 |

## Erreferentziak

* ↑ tokidokinikki.net
* ↑ 2011 Japan Football Association
* Datuak: Q50383767
# Maikop

Maikop (errusieraz: Майкоп; adigeraz: Мыекъуапэ, Myequape) Errusia hego-mendebaldeko industria-hiria da, Adigeako Errepublikaren hiriburua. Kaukasia eskualdean kokaturik dago, Kaukaso mendikatearen iparraldera, Kuban ibaiaren adarra den Belaiaren ertzean. Rostov Don hiritik 291 km hegoaldera eta Krasnodar-tik 100 km hego-ekialdera dago. 2010eko erroldaren arabera, hiriak 144.249 biztanle zituen.
Hiriaren izena adigerazko мыекъуапэ (myek-uape) hitzetik dator, «loretan dauden sagarrondoen harana» esan nahi duena.
Maikop hiri okrug edo barrutiko hiriburua da. Maikop okrugekoak dira beste hiri hauek ere: Janskaia, Gaverdovski, Kosinov, Podgorni, Rodnikovi, Severni, Vesioli eta Zapadni.

## Historia

Kubango kosakoek 1857. urtean errusiarrentzako gotorleku bat zuten Maikopen. Kaukasoko Gerran (1858-1863) erabakigarria izan zen. 1870. urtean udalerri izaera eman zioten.
1897. urtean antzinako aztarnak aurkitu zituzten: noizbait oso aberatsak izan ziren gizon-emakumeen eta euren zerbitzarien hilobiak, euren gauzekin, eta hamaika metroko tumulua, besteak beste. Azterketek erakutsi dute kanpotik etorri ziren pertsonen gorpuak zirela, Asia, Anatolia edo Irandik. Gainera, K. a. IV. milurtekoan hezitako zaldi bat eta beste animalia batzuk zeuden aztarnen artean.
1911. urtean inguruetan petrolioa aurkitu zutenetik hiria asko hazi eta garatu zen. 1936. urtean Agigea oblasteko hiriburu izendatu zuten. Hala ere, Bigarren Mundu Gerraren ostean suntsituta geratu zen.
Edonola ere, hiria petrolio-gune garrantzitsua zenez, erraz berpiztu zen; 1991. urtetik Adigeako Errepublikako hiriburua da.
* 1875ko armarria
* 1970eko armarria

## Klima

Maikopeko klima azpitropikal hezea (Cfa) da, Köppen klima sailkapenaren arabera.
Datu klimatikoak (Maykop) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 3.9 | 5.8 | 11.0 | 18.2 | 22.6 | 26.2 | 28.9 | 28.5 | 24.3 | 17.6 | 12.3 | 6.9 | 17.2 |
| Batez besteko tenperatura (ºC) | -0.5 | 1.3 | 5.7 | 12.6 | 16.8 | 20.3 | 22.8 | 22.3 | 18.1 | 12.0 | 7.6 | 2.8 | 11.8 |
| Batez besteko tenperatura minimoa (°C) | -4.9 | −3.3 | 0.4 | 6.9 | 11.0 | 14.4 | 16.7 | 16.0 | 11.9 | 6.3 | 2.8 | −1.3 | 6.4 |
| Pilatutako prezipitazioa (mm) | 60 | 41 | 51 | 58 | 73 | 89 | 70 | 58 | 62 | 66 | 75 | 69 | 772 |
| Prezipitazio egunak (≥ 1 mm) | 8 | 7 | 8 | 8 | 8 | 9 | 7 | 6 | 7 | 7 | 9 | 10 | 94 |
| Iturria: worldweather.org ||||||||||||||

## Erreferentziak

* ↑ Euskaltzaindia. 157. araua: Europako hiriak. .
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Webgune ofiziala
* Hiriaren inguruko webgunea
* Datuak: Q3752
* Multimedia: Maykop / Q3752
# Maila anitzeko marketin

Maila anitzeko marketinean saltzaileek bere salmentengatik lortzen dituzten komisioez gain, antolaketa egituran osatzen duten azpiko beste saltzaileek egindako salmentekin ere komisioak lortzen dituzte. Maila anitzeko marketina egiten duten konpainiak, maiz salmenta zuzeneko enpresak, kritika asko jaso dituzte. Kritika hauetan piramide formako eskema legez kanpoko modura izendatuak izan dira. Produktuari prezioa jarri eta saltzaile txikiei presioa sartzen diete, saltzaileei beraien produktuak saltzera bultzatuz eta harreman pertsonalak ustiatuz salmentak handitzeko. Komisio-kontratu hauek herrialde askotan legez kanpokoak diren arren, Espainian ez da horrela, txikizkarien merkataritzako 1996ko 7. legearen arabera.

## Kanpo estekak

* Datuak: Q188606
# Literatura homosexual

Literatura homosexual hitzak homosexualitatearen mundua azaltzen duten liburuen multzoa definitzen du. Pertsona gayen ikuspuntua, bizimodua, problematika... lan horien edukia izan daiteke. Horrek ez du esan nahi liburu horien egileak berez homosexualak direnik. Ikuspuntu akademikotik literatura mota hau ez dago genero moduan onartuta; hori baino gehiago konbentzio bezala dago ikusita, hau da, modu irekiz, horrelako gaiak azaltzen dituzten saiakerak, poemak, eleberriak, antzezlanak biltzeko kategoria malgua moduan. Literatura mota honetan gehiago landu da gizonezkoen ikuspuntua emakumezkoena baino.
Euskal literaturan ez daude kategoria horren adibide asko. Aitor Aranaren Lagun mina eta Iñigo Lamarkaren Gay nauzu aipatu daitezke adibide moduan. Gaztelaniaz idatzitako literaturan Iñaki Echarte nafarra dugu literatura homosexualean idazle ezaguna.

## Ikus, gainera

* Iñigo Lamarca
* Aitor Arana
* Lagun mina
* Iñaki Echarte

## Erreferentziak

* ↑ Gregory Woods (1999), A History of Gay Literature: The Male Tradition, Yale University Press.

## Bibliografia

* Lesbian and Gay Writing: An Anthology of Critical Essays. Mark Lilly editorea, Macmillan, 1990.

## Kanpo estekak

* Datuak: Q109660473
# Literatura genero

Literatur generoak zenbait irizpide (teknika, doinua edo edukia) kontuan hartuz literatur lanak sailkatzeko erabiltzen diren kategoriak dira. Egitura ereduak dira, eta literatur egituren ereduak zedarritzerakoan, egitura antzekotasuna, gaia eta diskurtso literarioaren modalitatea aintzakotzat hartzen dira. Generoak testuak sailkatu eta taldekatzeko irizpidetzat erabiltzen dira eta idazle nahiz irakurleentzat erreferentzia marko gisa balio dute. Latinezko generus hitzetik dator (berez, "familia, espeziea edo klasea") eta Gramatika Klasikoan nahiz Logikan erabiltzen da, hainbat kontzeptu izendatzeko.
Orokorrean, kategoria horiek oso lausoak izaten dira, adituak bat ez datozelako. Oso zaila da sailkapen berean historiako genero eta azpigenero guztiak egokitzea. Garai bakoitzak bereak izaten ditu, hau da, Grezia klasikoko generoak (epika, tragedia eta komedia) edo japonierazkoak (haikua etab.) ez dira bateragarriak. Oro har, genero orokorrenak prosa, poesia eta antzerkia dira.

## Historia

Literaturan testuen sorketan eredutzat balio duten molde artistiko idealak dira generoak teoria klasikoan: Zizeronek adiera horretan erabili zuen hitz hori Oratoria tratatuan. Mendebaldeko kulturan tradizio luzea duen literatur generoen teoriak zedarritu ditu haien jatorria, garapena, elkarrekiko harremana eta kopurua. Gaiaren alderdi horiekiko ikuspuntuen garapenaren historia luzean hiru epe nagusi bereizten dira:
* Epe klasikoa: Platon eta Aristotelesen garaietatik hasi eta XVIII. mendeko neoklasizismo arte.
* Klasizismoaren aurkako oposizio kritikoa edo Epe erromantikoa deritzana (Hegelen Estetikan mamiturikoa).
* Epe garaikidean: Errusiar formalismoan eta XX. mendeko kritika eskola berrietan oinarriturik generoen teoriaren birplanteatzea.

## Narrazioaren azpigeneroak

* Eleberria
** Eleberri historikoa
** Ohitura-eleberria
** Eleberri pikareskoa
** Abenturazko eleberria
*** Pirata-eleberria
*** Westerna
*** Espioi eleberria
** Gutun-eleberria
** Amodio-eleberria
** Polizia eleberria
*** Eleberri beltza
** Zientzia-fikzioa
** Fantasia-eleberria
** Beldurrezko eleberria
*** Eleberri gotikoa
*** Thrillerra
** Eleberri erotikoa
* Ez-fikzioa
** Biografia
*** Autobiografia
** Kronika
** Saiakera

## Erreferentziak

* 1 2 3 4 5 Lourdes, Otaegi. Literatura Terminoen Hiztegia. 2008..

## Kanpo estekak

* Datuak: Q223393
# Literatura gris

Literatura grisa ohiko argitarapen-bideetatik zabaltzen ez diren dokumentuen multzoa da, ale gutxikoak eta zabalkuntza mugatua dutenak, bereziki gai berezitu bati buruz eta gobernu, administrazio, enpresa eta erakunde akademikoen eskutik, hala nola doktorego-tesiak, txostenak, liburu zuriak, proiektuak, oroitidazkiak eta abar. Kontrol bibliografikotik kanpo argitaratu ohi direnez, liburutegi eta artxiboetan arazoak sortzen ditu horien bilketa eta katalogatze-lana.

## Kanpo estekak

* Datuak: Q1148359
* Multimedia: Gray literature / Q1148359
# Literatura kritika

Literatura kritika literatura testuak aztertzen, ebaluatzen, interpretatzen eta komentatzen saiatzen den jakintza arloa da. Jakintza arlo horretan ekoizten diren testuei ere literatura kritika etiketa jartzen zaie. Jakintza arlo hori jorratzen duten pertsonei, literatura kritikari esaten zaie.

## Literatura kritika motak

* Literatura kritika akademikoa.
* Kazetaritzako literatura kritika.

## Kanpo estekak

* Kritiken hemeroteka: Kritikak.Armiarma.eus
* Datuak: Q58854
* Multimedia: Literary criticism / Q58854
# Lugalaren lantza

Lugalaren lantza, brontzez egindako lantza da. Objektua antzinako Sumeriaren Girsu hirian aurkitu zuten (Iraken). Kronologikoki Aro Dinastiko Zaharrean kokatu izan da, K. a. XXXI. mendean. Gaur egun Parisko Louvre museoan ikus daiteke.

## Historia

Antzinako Girsu hiriko santutegian aurkitua izan zen, Lagash hiritik 25 kilometrotara, Sumerian. Gaur egun Tel Telloh herria dago kokapen horretan, Irakeko Dhi Qar probintzian. "Lugal" hitza "gizon handia" esan nahi zuen eta erregei eta gobernatzaileei aplikatzen zitzaien.

## Simbologia

Lantza hau Kisheko erregei edo goi mailako agintariei eskainitako eskaintza izan zen. Lehoi bat dauka grabatuta eta apenas irakur daitekeen inskripzioa: "Lugal...Kisheko erregea".

## Kanpo estekak

* (Frantsesez):Louvre museoaren webguneko fitxa.
* Datuak: Q5649153
* Multimedia: Spear of Lugal-AO 2675 / Q5649153
# Luganderazko Wikipedia

Luganderazko Wikipedia Wikipediaren luganderazko edizioa da. 2009ko urriaren hasieran 39 artikulu baino ez zituen eta Wikipedien zerrendan 256.a zen.

## Kanpo estekak

* Luganderazko Wikipedia
* Datuak: Q8566347
# Lugal-zage-si

Lugal-Zage-Si (sumerreraz: 𒈗𒍠𒄄𒋛, LUGAL.ZAG.GI$_4$.SI; baita Lugalzaggesi, Lugalzagesi edo Lugal-Zaggisi ere; K.a. 2350-K.a. 2318 gutxi gora-behera), Lagashetik gertu zegoen Umma hiri mesopotamiarreko erregea izan zen, Lagashen etsai porrokatua zena.
K.a. XXIV. mendean, Lagasheko Eannatumek, Umma hiria garaitu eta menderatu zuen. Garaipen hau da Putreen garaitarrean agertzen dena.
Tronuratu zenean, Lugal-Zage-Sik bere armada antolatu zuen eta Eannatumen ondorengo zen Urukagina garaitu zuen, Lagashen nagusitasunarekin amaitu eta bere ondarean sartuz. Ondoren, Kish hiri garrantzitsua hartu zuen, eta, honen jarraian, Nippur, Larsa, Ur eta gainontzeko sumertar hiriak erori ziren, Urukera iritsi zen arte, non Urukeko III. dinastia sortu zuen (dinastia honetako ordezkari bakarra delarik). Titulu mordoa bildu zuen sumertar hirietatik igarotzean, "Enlilen ensia" Nippurren, "Uturen Gobernaria Urren, "Anuren apaiza" Uruken eta beste hainbat.
Baina, lortutakoekin ez zen konforme geratu, eta, ondorioz, iparraldera joan zen, Isin, Adab eta Mari hartu eta Mediterraneora iritsiz. Mesopotamia osoa bere mende hartu zuen, eta, horregatik, erakargarria iruditu zitzaion sumertar hiri-estatuen tradizioa ezabatu eta lehen inperioa ezartzeko ideia. Baina erdialdeko herrialdean, beste errege handi bat agertuko zen: Sargon Akadekoa, Sargon Handia ere deitua (Lugal-Zage-Sik bezala, tronua errege legitimo bati usurpatu ziona), 34 gudu eta 3 setioren ondoren garaituko zuena, preso eramanez Nippurreko Enlilen tenplura.
* Datuak: Q316241
* Multimedia: Lugalzagesi / Q316241
# Lugano

Lugano Suitzako hegoaldean dagoen hiria da, Ticino kantonamenduaren populatuena izanik, hiriburua Bellinzona den arren. Italiarekin muga egiten du, eta italiera da bertako biztanleen hizkuntza nagusia.
52.059 biztanle zituen 2005ean (1.724 biz./km2).
Alpeen inguruan egonda, 273 metrotan kokatzen da itsasoaren mailatik. Lugano edo Ceresio lakuaren ondoan dago hiria, hango sinboloa dena. 48.7 km2-ko azalera dauka lakuak, eta bestaldean Lonbardia eskualde italiarra dago.

## Klima

Datu klimatikoak (Lugano) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 6.1 | 7.8 | 11.6 | 15.1 | 18.9 | 22.9 | 25.8 | 24.7 | 21.4 | 16.5 | 10.6 | 7.1 | 15.7 |
| Batez besteko tenperatura (ºC) | 3.1 | 4.6 | 7.8 | 11.2 | 15.0 | 18.6 | 21.3 | 20.4 | 17.4 | 12.8 | 7.5 | 4.1 | 12 |
| Batez besteko tenperatura minimoa (°C) | 0.1 | 1.3 | 3.9 | 7.2 | 11.0 | 14.2 | 16.7 | 16.0 | 13.3 | 9.1 | 4.4 | 1.0 | 8.2 |
| Pilatutako prezipitazioa (mm) | 76 | 71 | 106 | 152 | 194 | 171 | 133 | 166 | 153 | 140 | 120 | 63 | 1545 |
| Prezipitazio egunak (≥ 1 mm) | 6 | 7 | 8 | 10 | 13 | 11 | 9 | 10 | 8 | 8 | 8 | 6 | 104 |
| Eguzki orduak | 117.8 | 114.3 | 164.3 | 177.0 | 182.9 | 216.0 | 251.1 | 229.4 | 189.0 | 151.9 | 108.0 | 117.8 | 2019.5 |
| Iturria (1): World Meteorological Organization ||||||||||||||
| Iturria (2): Hong Kong Observatory ||||||||||||||

## Erreferentziak

* ↑ World Weather Information Service. Weather Information for Lugano. .
* ↑ Hong Kong Observatory. Climatological Normals of Lugano, Switzerland. .

## Kanpo estekak

* Webgune ofiziala (Italieraz) (Alemanez) (Frantsesez) (Ingelesez) (Txineraz)
* Datuak: Q7024
* Multimedia: Lugano / Q7024
# Lugar (Ekialdeko Ayrshire)

Lugar, Eskoziako udalerri bat da, Auchinleck parrokian eta Ekialdeko Ayrshire konderrian.

## Kanpo estekak

* Datuak: Q6699724
* Multimedia: Lugar, East Ayrshire / Q6699724
# Lugano barrutia

Lugano barrutia Ticino kantonamenduan dagoen Suitzako barrutia da. Bere hiriburua Lugano da. 301,78 kilometro koadroko azalera du eta 142.477 biztanle.

## Mugakideak

Script error: The function "formatStatements" does not exist.

## Udalerriak

Agno Subdistrict $^{(en)}$ Breno Subdistrict $^{(en)}$ Capriasca Subdistrict $^{(en)}$ Ceresio Subdistrict $^{(en)}$ Lugano West Subdistrict $^{(en)}$ Magliasina Subdistrict $^{(en)}$ Paradiso Subdistrict $^{(en)}$ Subdistrict Sessa $^{(en)}$ Taverne Subdistrict $^{(en)}$ Vezia Subdistrict $^{(en)}$

## Kanpo estekak

* Datuak: Q660612
* Multimedia: Lugano District / Q660612
# Luganoko aintzira

Luganoko aintzira (italieraz: Lago di Lugano edo Ceresio, latinez: Lacus Ceresius) Suitzako Ticino eta Italiako Lonbardia eskualdeen arteko mugan dagoen glaziar aintzira da.
Brè (925 m), San Salvatore (912 m) eta Generoso (1.701 m) mendiek inguraturik dago, Comoko eta Maggiore aintziren artean. 48,7 km²ko eremua hartzen du, %63 Suitzan eta %37 Italian . Tresa ibaiak Maggiore eta Luganoko aintzirak lotzen ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/12/10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Europako toponimia fisikoa. .
* ↑ Società Navigazione del Lago di Lugano Lakelugano.ch

## Kanpo estekak

* Datuak: Q14418
* Multimedia: Lake Lugano / Q14418
# Lompico (Kalifornia)

Lompico Ameriketako Estatu Batuetako erroldak esleitutako leku bat da. Santa Cruz konderrian dago, Kalifornia estatuan. 1.154 biztanle ditu, 8,738413 kilometro koadroko azaleran banatuta.

## Ikus, gainera

* Santa Cruz konderria

## Kanpo estekak

* Datuak: Q2838260
# Lompnieu

Lompnieu Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q271289
* Multimedia: Lompnieu / Q271289
# Lon Chaney Jr.

Creighton Tull Chaney, ezagunagoa Lon Chaney Jr. izenez (1906ko otsailaren 10a, Oklahoma City, Oklahoma – 1973ko uztailaren 12a, San Clemente, Kalifornia) estatubatuar zinema eta telebistako aktore bat izan zen. Lon Chaney aktore ospetsuaren semea izan zen, hura bezala nagusiki beldurrezko zinemagintzan aritua.
Antzeztutako film nabarmen artean honakoak daude: Jesse James (1939), Of Mice and Men (1939), North West Mounted Police (1940), One Million B.C. (1940), Man Made Monster (1941), The Wolf Man (1941), Billy the Kid (1941), The Mummy's Tomb (1942), The Ghost of Frankenstein (1942), Son of Dracula (1943), Frankenstein Meets the Wolf Man (1943), The Mummy's Ghost (1944), The Mummy's Curse (1944), House of Frankenstein (1944), House of Dracula (1945), Abbott and Costello Meet Frankenstein (1948), High Noon (1952) eta The Haunted Palace (1963).

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q318261
* Multimedia: Lon Chaney, Jr. / Q318261
# Lona-Lases

Lona-Lases Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 865 biztanle ditu, 11,37 kilometro koadroko azaleran banatuta.

## Mugakideak

Lona-Lasesk honako udalerri hauekin egiten du muga:
Albiano Bedollo Fornace Segonzano Valfloriana Baselga di Pinè Cembra Lisignago $^{(en)}$ Sover

## Kanpo estekak

* Datuak: Q200925
* Multimedia: Lona-Lases / Q200925
# Lomoviejo

Lomoviejo Valladolideko udalerria da, Tierra de Medina eskualdean dagoena.
2009ko urtarrilaren 1eko erroldaren arabera 216 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1907323
* Multimedia: Lomoviejo / Q1907323
# Lompoc (Kalifornia)

Lompoc Kaliforniako hiri bat da. Santa Barbara konderrian kokatua dago. 2010ean 42.434 biztanle zituen, 30,0 kilometro koadrotan banatuta.

## Ikus, gainera

* Santa Barbara konderria

## Kanpo estekak

* Datuak: Q852704
* Multimedia: Lompoc, California / Q852704
# Lompnas

Lompnas Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q840079
* Multimedia: Lompnas / Q840079
# MacHale Park

MacHale Park edota Páirc Mhic Éil Irlandako Errepublikako Mayo konderriko Castlebar udalerrian dagoen joko gaelikoetako estadio bat da, bertan futbol gaeliko nahiz hurling kiroletako partiduak jokatu ohi direlarik. Mayo GAA taldearen egoitza da.

## Kanpo estekak

* Datuak: Q3776482
# MacKinlay Kantor

Benjamin MacKinley Kantor (Webster City, Iowa, 1904ko otsailaren 4a - Sarasota, Florida, 1977ko urriaren 11) estatubatuar kazetari, eleberrigile eta gidoilaria izan zen.
Aita judu suediarra zen eta MacKinley jaio aurretik utzi zuen familia. 1928tik 1934ra krimenen eta misterioaren istorioak idatzi zituen pulp aldizkarientzat. 1930eko hamarkadan Ameriketako Estatu Batuetako Gerra Zibilari buruzko eleberriak idazten hasi zen. Bigarren Mundu Gerran, gerra-berriemailea izan zen, eta Londresen zuen egoitza.
Gerrako beteranoak elkarrizketatu zituen eta The Best Years of Our Lives filmaren oinarri izan zen Glory for Me eleberria idatzi zuen. Hogeita hamar eleberri baino gehiago idatzi zituen. 1956an Pulitzer Saria Fikzioan irabazi zuen Andersonville eleberriarekin. Eleberriaren ekintza Andersonvilleko espetxean gertatzen da, konfederatuek zuzenduta.

## Lanak

* Diversey (1928)
* El Goes South (1930)
* The Jaybird (1932)
* Long Remember (1934)
* The Voice of Bugle Ann (1935)
* Arouse and Beware (1936)
* The Romance of Rosy Ridge (1937)
* The Noise of Their Wings (1938)
* Here Lies Holly Springs (1938)
* Valedictory (Amos Sewellek ilustratua) (1939)
* Cuba Libre (1940)
* Gentle Annie (1942)
* Happy Land (1943)
* Glory for Me (1945)
* Midnight Lace (1948)
* The Good Family (1949)
* Wicked Water (1949)
* One Wild Oat (1950)
* Signal Thirty-Two (1950)
* Don't Touch Me (1951)
* Warwhoop: Two Short Novels of the Frontier (1952)
* The Daughter of Bugle Ann (1953)
* God and My Country (1954)
* Andersonville (1955)
* Frontier: Tales of the American Adventure (1959)
* The Unseen Witness (1959)
* Spirit Lake (1961)
* If the South Had Won the Civil War (1961)
* Beauty Beast (1968)
* I Love You, Irene (1973)
* The Children Sing (1974)
* Valley Forge (1975)

## Kanpo estekak

* Datuak: Q1226282
* Multimedia: MacKinlay Kantor / Q1226282
# MacLellandarren gaztelua

MacLellandarren gaztelua (ingelesez MacLellan's Castle) Eskoziako hego-mendebaldeko Kirkcudbright udalerrian dagoen gaztelu bat da. A mailako eraikina izendaturik dago.

## Historia

1582. urtean Thomas Maclellan Bombiekoa zenak eraikitzen hasi zen. 1752an familiak gaztelua saldu egin zuen, 1782-1912 artean Selkirkeko dukeen jabetzakoa izan zelarik. Gaur egun, herrialde honetako gaztelu gehienak ustiatzen dituen Eskoziako Gobernuaren Historic Scotland agentziaren jabetzakoa da.

## Deskribapena

Bere urak Solwayko fiordoan itsasoratzen dituen Dee ibaiaren hegoaldeko ertzean dago. Gazteluaren izenak ongi adierazten duen bezala MacLellan familia edo klaneko kideen bizilekua izan zen. L itxurako oinplanoa du.

## Iruditegia

* Aurrealdea.
* Barnealdeko areto handia iparralderuntz begiratu ezkero.
* Sarrera izkinako angeluan, eraikinaren bi hegalen artean.
* Sukaldea, heego hegaleko ekialdean.

## Kanpo estekak

* MacLellandarren gaztelua. Historic Scotland (Ingelesez)
* Datuak: Q6722014
* Multimedia: MacLellan's Castle / Q6722014